ลือให้แซด 25 ก.พ.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
25 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด 




ดัชนีตลาดหุ้นขึ้นสูงก็เริ่มหนาว ใกล้วันตัดสินคดียึดทรัพย์ 7.6 หมื่นล้านบาท วานนี้ตลาดปรับฐานตามตลาดหุ้นเอเชีย ดัชนีไปไกลไม่ถึง 720 จุด ได้แรงซื้อหุ้นแบงก์ช่วยพยุงดัชนี ปิด 715.18 จุด ลดลง 0.40 จุด มูลค่าซื้อขาย 16,976 ล้านบาท ต่างชาติเดินหน้าซื้อสุทธิอีก 1,620 ล้านบาท  แรงซื้อหุ้นใหญ่ตัวหลักๆ ทั้งพลังงาน แบงก์ และ CPF เป้าการเก็บหุ้นของต่างชาติ ลงมามีแรงเก็บตลอด ประคองดัชนีปรับฐานไม่แรง 
หุ้นล็อกซเล่ย์ (LOXLEY) รูดหนัก 23 สตางค์ ลงปิด 1.93 บาท ร่วง 10.65% ....พลิกล็อก ????? ศาลฎีกา พลิกคำตัดสินศาลชั้นต้น ให้สำนักงานสลากฯ ไม่ต้องจ่ายเงินชดเชยค่าเสียหาย 2,500 ล้านบาท + ดอกเบี้ย 7.5% ให้กับ “จาโก้” กรณีสนง.สลากฯ ไม่ทำตามสัญญาให้เป็นตัวแทนและจ่ายรางวัลสลากบำรุงการกุศลแบบอัตโนมัติ 
แรงซื้อท่วมแบงก์ไทยพาณิชย์ (SCB) ดันราคาบวกแรง 1.75 บาท วอลุมแน่น รับปันผล 2.50 บาท ดีกว่าปี 2551 ที่จ่ายแค่ 2 บาท 
“มนตรี ศรไพศาล” บิ๊ก บล.กิมเอ็ง (ประเทศไทย) เต็งผู้จัดการตลาดหลักทรัพย์ กดปุ่มพร้อม 100% อาสารับเก้าอี้เอ็มดีตลาดคนใหม่ กับเอกลักษณ์เสียงหัวเราะที่ห้ามเลียนแบบ อิอิอิ !!!!!! 
บล.ไอร่า เดินสายโรดโชว์ให้ความรู้นักลงทุนศรีราชา จ.ชลบุรี วันเสาร์ที่ 6 มี.ค.นี้ สนใจเชิญได้ที่ห้องแปซิฟิก ฮอลล์ (ชั้น 4) ศูนย์การค้าแปซิฟิก พาร์ค ตั้งแต่เวลา 12.30–17.00 น. ก่อนไปต้องสำรองที่นั่ง .... ฟรีตลอดงาน m